กางร่มแขนปวด ฝนตกรวดทั้งอาทิตย์ ‘อุตุฯ’ แย้ม จ่อตั้งวอร์รูมรับ ‘โซนร้อนโนรู’ พรุ่งนี้ ผนึกกำลังรับน้ำนองเต็มตลิ่ง เมื่อวันที่ 24 กันยายน นางสาวชมภารี ชมภูรัตน์ อธิบดีกรมอุตุนิยมวิทยา เปิดเผยกับ ‘มติชนออนไลน์’ ว่า พายุดีเปรสชั่นบริเวณมหาสมุทรแปซิฟิกหรือด้านตะวันออกของประเทศฟิลิปปินส์ ได้ทวีกำลังขึ้นเป็นพายุโซนร้อนโนรูแล้ว และจะเคลื่อนผ่านประเทศฟิลิปปินส์ลงทะเลจีนใต้ตอนกลางในช่วงวันที่ 25-26 กันยายน และคาดว่าพายุนี้ ทวีกำลังแรงขึ้นเป็นพายุไต้ฝุ่นและเคลื่อนขึ้นฝั่งบริเวณประเทศเวียดนามตอนบนในช่วงวันที่ 27-28 กันยายน จากนั้นอ่อนกำลังลงเป็นพายุดีเปรสชั่นและส่งผลกระทบต่อประเทศไทย ทำให้ภาคเหนือ และภาคตะวันออกเฉียงเหนือมีฝนตกหนักถึงหนักมากกับมีลมแรงในช่วงวันที่ 27-29 กันยายน 2565 “ต้องเฝ้าติดตามว่า พายุจะอ่อนกำลังลงมากน้อยแค่ไหน โดยพรุ่งนี้ (25 กันยายน) เวลา 10.00 น. กรมอุตุนิยมวิทยาจะจัดตั้งศูนย์อำนวยการติดตามสถานการณ์ เพื่อเฝ้าระวังอย่างใกล้ชิด โดยประสานหน่วยงานที่เกี่ยวข้อง ให้สามารถเตรียมความพร้อมรับมือในการบริหารจัดการน้ำต่อไป ทั้งนี้ กรมอุตุนิยมวิทยาจะออกประกาศฉบับที่ 2 ในช่วงเวลา 17.00 น. ...
See Details: กางร่มแขนปวด ฝนตกรวดทั้งอาทิตย์ ‘อุตุฯ’ แย้ม จ่อตั้งวอร์รูมรับ ‘โซนร้อนโนรู’ พรุ่งนี้